Det er vel kjent for Stortinget at det er finansministerens ansvar hvordan og med hvilke frister denne typen avgifter gjennomføres. Vi har vært veldig lempelige og fleksible nettopp fordi vi er kjent med at mange har bestilt biler i god tid, og at det er lang leveringstid. De som har bestilt bil før 10. november, har fått frist til 1. april. Resten har fått frist til 1. mars. Det er en veldig fleksibel og lang overgangsordning. Jeg anser denne saken for avsluttet.